ΣΥΝΤΑΞΗ ΑΠΑΡΕΜΦΑΤΟΥ

ΤΑΥΤΟΠΡΟΣΩΠΙΑ: Όταν το υποκείμενο του ρήματος είναι το ίδιο με το υποκείμενο του απαρεμφάτου. Το υποκείμενο του ρήματος είναι σε πτώση ονομαστική.

ΕΤΕΡΟΠΡΟΣΩΠΙΑ: Όταν το υποκείμενο του ρήματος είναι διαφορετικό από το υποκείμενο του απαρεμφάτου. Σε τέτοια περίπτωση το υποκείμενο του απαρεμφάτου είναι σε πτώση αιτιατική.

* **ΠΑΡΑΔΕΙΓΜΑ ΤΑΥΤΟΠΡΟΣΩΠΙΑΣ**

Ὁ Σωκράτης ἑβούλετο διδάσκειν τὴν ἀρετήν.= Ο Σωκράτης ήθελε να διδάσκει την αρετή.

**Βήματα**

Α**. Εντοπίζω το ρήμα** (προσέχω τις καταλήξεις) **= ἑβούλετο** =Ήθελε

Β**. Υποκείμενο ρήματος** (ποιος;) **= Ὁ Σωκράτης** (ονομαστική)

Γ. **Εντοπίζω το απαρέμφατο** ( καταλήξεις –ειν, - σειν, -σαι, εἶναι) Ρωτώ «τι» (τι ήθελε;) = ότι …. ή να ….. =ειδικό ή τελικό απαρέμφατο = **διδάσκειν=** να διδάσκει (την αρετήν: αντικείμενο απαρεμφάτου)

Δ**. Υποκείμενο απαρεμφάτου** (= ποιος να διδάσκει;) **= ο Σωκράτης**

Ε**. Σύνταξη** :Υποκείμενο Ρήματος και Υποκείμενο Απαρεμφάτου **= ο Σωκράτης.** Άρα είναι **ταυτοπροσωπία**

* **ΠΑΡΑΔΕΙΓΜΑ ΕΤΕΡΟΠΡΟΣΩΠΙΑΣ**

Σωκράτης ἔλεγε τὸν νεανίαν εἶναι καλόν. = Ο Σωκράτης έλεγε ότι ο νεαρός είναι καλός.

Α. **Εντοπίζω το ρήμα** (προσέχω τις καταλήξεις) **= ἔλεγε**

Β**. Υποκείμενο ρήματος** (ποιος;) (Ονομαστική) = **Σωκράτης**

Γ**. Εντοπίζω το απαρέμφατο** (Ρωτώ «τι» (τι έλεγε;) = ότι …. ή να ….. =ειδικό ή τελικό απαρέμφατο = **είναι= ότι είναι**

Δ**. Υποκείμενο απαρεμφάτου** (= ποιος εἶναι;) (Αιτιατική) = **τὸν νεανίαν** (αιτιατική)

Ε. **Σύνταξη**: Το Υποκείμενο Ρήματος δεν είναι το ίδιο με το Υποκείμενο Απαρεμφάτου. Άρα είναι **ετεροπροσωπία** Υποκείμενο ρήματος: **Σωκράτης (**έλεγε) Υποκ. απαρεμφάτου: **τον νεανίαν (**είναι)